Lóczy institutua

Lóczy institutua, 1947an Budapesten gerrako umezurtzentzat sortutako haurtzaindegi hungariarra da. Etxe hau  Lóczy kalean dagonez izen horrekin ezagutzen da. Lóczy etxea Emmi Pikler pediatra hungariarrak ezarritako irakaskuntza-metodo berritzaileengatik da ezaguna.

 Historia 
Emmi Pikler 1946an iritsi zen Budapestera. Bigarren Mundu Gerraren amaitu berri zen eta herrialdea guztiz suntsituta zegoen. Egoera horretan Hungariako gobernuak Budapesteko abegi-etxe bat zuzentzea eskatu zion. Gurasorik gabeko umeentzako etxea zen; ez derrigor umezurtzak, baizik eta gurasoek zaindu ezin zituzten umeak. Gerra amaitu berria zen, eta umezurtz askori eman behar zitzaion etxe bat; baina baita, adibidez, guraso tuberkulosoak kutsatzetik babestu behar ziren haurrei ere.

Garai hartako sehaska etxetan ez ziren kontuan hartzen haurren behar fisikoa, ez psikikoa, ezta emozionala ere. Lóczy etxean, aldiz, behar-beharrezkotzat jo zuten familia giro atsegin eta erosoa sortzea haurren behar fisiko eta psikikoak landu ahal izateko. Piklerrek errespetuan oinarrituta zegoen hezkuntza sistema bat sortu zuen. Amarekiko harremana errepikatzea bilatu gabe, zaintzaileekin lotura goxoak ezartzeko aukera emango diete haurrei, zainketetan zehar bakoitzari eskainitako arreta esklusiboa, eguneroko bizitzako koherentzia, helduen egonkortasuna eta norbanakoen beharretara fin egokitutako erantzunak eskainiz.

Bertan erabiletzen den metodologiak haurrak tratatzeko era egokia eta bertan egin den ikerketa aplikatua kontuan hartuz  1961n Loczy Metodologia Aplikatuko Haur Etxea bihurtu zen, eta 1970ean, "Metodología, Puericultura eta Educación" izatera aldatu zen. Azken horretan, haien eginbeharrekoen artean Hungariako beste Sehaska-etxeei sostengu profesionala eta metodologikoa ematearen beharra egon bazegoen.

 Pikler-Loczy metodoa 
Pikler-Lóczy metodoak garrantzi handia ematen dio haurren hitzezko erabilerari eta jolas askeari, beren jarduera independentea errespetatuz. Ikuspegi horrek arrakastaz egin dio aurre gurasoekin harremanik izan gabe erakundeetan dauden haurren portzentaje handi bati eragiten zion ospitaleratze-sindromeari.

Haurren beharretan eta helduekin izan beharreko harremanean oinarritutako hezkuntza aktiboa sustatu nahi izan zuen. Errespetuan oinarrituta zegoen hezkuntza sistema bat sortu zuen. Berak, umeen garapen motorra naturala zela pentsatzen zuen. Helduek ez dute umearen mugimenduan zuzen eragiten, umeak bakarrik egiten du. Helduek ezin dituzte umeak baldintzatu, aske utzi behar dituzte.

Emmi Piklerrek, zaintzaileak formatzeko helburuarekin, umeak zaintzeko printzio pedagogikoak garatu zituen. Umeenganako ikuskera desberdina sustatu nahi zuen helduaren jarrera aldatuz haurrarekiko harremanean. Loczy etxeko hezkuntza taldean profesional ezberdinak dihardute: pedriatrak, pedagogoak, psikologoak, erizainak eta beste hainbat. 

Kalitatezko zaintzak eta jarduera autonomoak lau printzipio egituratzen dituzte:

 Autonomiaren balorea, motrizitatearen, jolasaren eta ekintza autonomoaren garapen askearen bitartez.
 Harreman afektibo pribilegiatuaren balorea, zaintza fisiologikoen bitartez.
 Egonkortasunaren eta haurrenganako zaintza jarraituaren balorea, hezitzaile erreferentearen bitartez.
 Haurra bere buruarekiko eta bere inguruarekiko kontzientzia izatea, errespetuaren eta haurraren egunerokotasunean izandako iniziatibaren bitartez.

 Gaur eguneko egoera 

Sehaska-etxeak 2007-2008ko urtean, Loczy-k 0-3 urte bitarteko Haur Hezkuntza sortu zuen, eta 2011an itxi zen. 2006an  Pikler Emmi Bölcsőde izena duen fundazioa bihurtu zen haur-eskola eta formazio zentroa bezala. Gaur egun ere, funtzionatzen ari da Piklerren pedagogia mantentzeko, hau da, haur eta ume txikiak errespetuz zaintzea. Horren ondorioz, mundu osoan zehar, elkarteak sortu dira, Piklerren pedagogia eta bere eginkizunak modu ezberdinetan zabaltzeko: 

 Haur Hezkuntzako hezkuntza zentroak.
 Gurasoen eta haurren bitartez familientzako zerbitzuak (familia espazioak).
 Mundu osoko profesionalentzako formazio zentroak.
 Haurren eta umetxoen hezkuntzari eta garapenari buruzko ikerketa zentroak.

 Erreferentziak 

 Kanpo estekak 

 Euskal Herriko Pikler-Lóczy Elkartea
 Pikler-Lóczy Eredua: zaintzea denean hezkuntzaren abiapuntua
 Gazteleraz argitaratutako PIKLER - LÓCZY dokumentazio-bilketa
 HIK HASI aldizkariko "Pedagogo sortzaileak" monografikoak: EMMI PIKLER

Kategoria:Pedagogia
Kategoria:Budapesteko eraikinak